**SELETUSKIRI**

***Toimetulekutoetuse määramisel aluseks võetavate eluasemekulude piirmäärade kehtestamine***

Eelnõu eesmärk: Määruse *„*Toimetulekutoetuse määramisel aluseks võetavate eluasemekulude piirmäärade kehtestamine*“* (edaspidi määrus) eesmärk on kehtestada toimetulekutoetuste määramisel eluruumide alaliste kulude piirmäärad Mulgi vallas.

Eelnõu sisu: Määrus toob välja reguleerimisala, toimetulekutoetuse arvestamise alused, eluasemekulude piirmäärad ja määruse rakendamise alused.

Hetkel kehtivad piirmäärad: 17.12.2019 määruses nr 112 „Toimetulekutoetuse määramisel eluruumi alaliste kulude piirmäärade kehtestamine“ on piirmäärad järgmised:

(1) Toimetulekutoetuse määramisel võetakse arvesse jooksval kuul tasumisele kuuluvad eluasemekulud järgmiselt:

1) üür 3 eurot ruutmeetri kohta kuus;  
2) korterelamu haldamise kulu, sealhulgas remondiga seotud kulu kuni 2 eurot ruutmeetri kohta kuus;  
3) korterelamu renoveerimiseks võetud laenu tagasimakse kuni 2 eurot normpinna ruutmeetri kohta kuus,  
4) tarbitud vee- ja kanalisatsiooniteenuste maksumus kuni 18 eurot ühe inimese kohta kuus ning 18 eurot iga järgneva pereliikme kohta kuus;  
5) kütteks tarbitud soojusenergia või kütuse maksumus kaugküttega eluruumis kuni 6 eurot ruutmeetri kohta kuus;  
6) kütteks tarbitud soojusenergia või kütuse maksumus mittekaugküttega eluruumis kuni 8 eurot ruutmeetri kohta kuus;  
7) tarbitud elektrienergia maksumus kuni 35 eurot üheliikmelise pere kohta kuus ning 30 eurot iga järgneva pereliikme kohta kuus;  
8) tarbitud majapidamisgaasi maksumus kuni 8 eurot üheliikmelise pere kohta kuus ning 5 eurot iga järgneva pereliikme kohta kuus,  
9) maamaksukulu piirmäär hüvitatakse kuni 0,25 eurot ruutmeetri kohta kuus, mille arvestamise aluseks on kolmekordne elamualune pind;  
10) hoonekindlustuse kulud, mis on arvestatud vastavalt kasutatavale eluruumile, hüvitatav piirmäär on kuni 0,30 eurot ruutmeetri kohta kuus;  
11) olmejäätmete veotasu hüvitatakse kuni 10 eurot üheliikmelise pere kohta kuus ning 3 eurot iga järgneva pereliikme kohta kuus.

(2) Alalise eluruumi alaliste kulude arvestamise aluseks on elamuseaduse § 7 lõike 1 punkti 2 alusel kehtestatud eluruumi sotsiaalselt põhjendatud norm. Kui leibkonna eluruum on normpinnast väiksem, võetakse aluseks eluruumi tegelik pind.

Määruse mõju: eluruumi alaliste kulude piirmäärad kehtestab kohaliku omavalitsuse volikogu sellises ulatuses, et oleks tagatud inimese inimväärne äraelamine. Seoses kõikide kulude kallinemisega (k.a eluasemekulud) on vajalik kehtestada uued piirmäärad. Kavandatav muudatus mõjutab ligikaudu 50 peret Mulgi vallas. Sõjapõgenike kriis võib oluliselt arvu suurendada.

Toimetulekutoetus on vallavalitsuse poolt riigieelarvest eraldatud vahenditest väljamakstav rahaline toetus, seetõttu piirmäärade kehtestamine ei avalda mõju eelarvele.

Määrus kehtestatakse kohaliku omavalitsuse korralduse seaduse § 22 lõike 2 alusel ja sotsiaalhoolekande seaduse § 133 lõike 6 alusel.

Määruse eelnõu algatamise kuupäev on 19.05.2022

Määrus on kavandatud jõustuma üldises korras, kolmandal päeval pärast Riigi Teatajas avaldamist.

Seletuskirja koostaja:

Liana Andruško

Sotsiaalnõunik